تورکییه پرئزیدئنتی رجب طیب اردوغان ایستانبولدا تیجارت مرکزلریندن بیرینین آچیلیشیندا سون واختلار کسکین آرتان دللارین مزننه سی ایله باغلی ماراقلی آچیقلامالارلا چیخیش ائدیب.
آخار.آذ حبر وئریر کی, تورک لیدئر وطنداشلارلا گؤروشو زامانی روسییا, ایران و چینه تکلیف ائتدیگی "یئرلی اؤده مه" سیستئمی ایله باغلی معلومات وئریب:
"پوتینه بونو تکلیف ائتدیم: آلیش-وئریش میللی والیوتا ایله حیاتا کئچیرک. یعنی, من سندن نه آلیرامسا, اؤده نیشی روس روبلو ایله ائدیم. سن ده مندن نه آلیرسانسا تورک لیره سی ایله اؤده نیشی حیاتا کئچیر. عینی مسئله نی چین و ایرانا دا ایضاح ائتدیم. بوندان سونراکی پروسئس لری مرکزی بانکلارا حواله ائتدیک. ائکران قارشیسیندا اَیلَشنلره سسله نیرم. یاستیغین آلتیندا نه پول وارسا اونونلا قیزیل و تورک لیراسی آلین. بئله لیکله بازاری تنظیمله یه رک نتیجه ده موختلیف شبکه لر دئییل, اؤلکه میز قازاناجاق". -اَردوغان بیلدیریب.
azb_Arab azb_Arab azb_Arab